El Gorzon el xe on canal artifixial de ła longhesa de 70 km che traversa łe province de Padova e Venesia. El cominsia come prosecusion del fiume Frata , el riceve łe aque del Frasine e de pareci scołi de bonifica de ła basa pianura padovana e venesiana, quindi el confluise inte el Brenta inte i presi de Cióxa. I laori de costrusion i xe scuminsià inte el 1557, col tajo a Anguiłara Veneta de on vecio arxene, par consentir ałe aque pałudoxe che łe coerxeva le campagne de 'rivare inte ł'Adriatico.